Diari Oficial de la Generalitat Valenciana


Sumari del DOGV 6193, del 27-01-2010 (2010/414)

Acord de la Comissió Territorial d'Urbanisme de Castelló, de data 26 d'octubre de 2009, relatiu a la modificació núm. 5 del Pla especial de protecció del centre històric de Segorbe.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   6193

Data del DOGV
:   27-01-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/414


Data del document
:   26-10-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Segorbe
    * pla d'urbanisme

Acord de la Comissió Territorial d'Urbanisme de Castelló, de data 26 d'octubre de 2009, relatiu a la modificació núm. 5 del Pla especial de protecció del centre històric de Segorbe. [2010/414]  
Vist l'expedient de referència i de conformitat amb els següents  
Antecedents  
Primer. L'Ajuntament Ple, en sessió celebrada el 9 de maig de 2007, va acordar aprovar inicialment la modificació puntual núm. 5 del Pla especial de protecció del centre històric de Segorbe, i sotmetre-lo a exposició pública per període d'un mes mitjançant edictes inserits en el diari El Mundo de Castelló, de data 29 de maig de 2007; en el DOCV núm. 5554, de 12 de juliol de 2007, i en el BOP núm. 80, de 28 de juny de 2007.  
Durant el termini d'exposició al públic es van presentar dues al·legacions, les quals van ser desestimades, i en data 4 de febrer de 2009 l'Ajuntament ple va acordar l'aprovació provisional del document.   
Segon. La documentació aportada es compon de memòria informativa i justificativa, com també nova fitxa 16E del catàleg de patrimoni, pel que fa a la documentació escrita, i plànols d'informació i d'ordenació pel que fa a la documentació gràfica.  
Tercer. L'objecte de la modificació del Pla especial de protecció del centre històric de Segorbe és continuar l'objectiu ja proposat pel Pla especial i el catàleg de patrimoni tant en la primera formulació d'aquest com en altres modificacions que ha patit, amb la finalitat per a aquest cas de:  
- Recuperació de l'aqüeducte, amb la demolició de diverses edificacions annexes que impedeixen la visió des dels espais públics d'aquest element de l'arquitectura civil gòtica.  
- Recuperació de l'entorn de la torre de la catedral amb la demolició d'una edificació annexa.  
- Millora de l'accés al nucli històric pel carrer Castellnovo amb la demolició d'una edificació.  
- Canvi a ús dotacional administrativoinstitucional (PAD) de xarxa primària de dues edificacions que donen al núm. 17 de la plaça Cueva Santa i núm. 2 del carrer del General Calvo Lucía de 68 m² i 83 m².  
Els edificis que s'han d'enderrocar no estan catalogats ni afectats per cap protecció, i les parcel·les de sòl lucratiu privat ara es canvien per la de sòl dotacional públic viari o de vianants segons els casos.   
D'altra banda, i com a conseqüència de l'informe de període consultiu de 5 de març de 2009 l'Ajuntament aporta documentació complementària i annexa al Pla especial, per la qual queden aclarides i corregides les objeccions que inicialment s'hi van veure, i s'aporta així mateix una nova fitxa del catàleg de patrimoni relacionada com la 16E relativa a la protecció integral del retaule de la Mare de Déu de la Cova Santa que dóna a la plaça del mateix nom.  
Quart. En data 30 de gener de 2009 el cap de Servei de Patrimoni Arquitectònic i Mediambiental va emetre un informe en relació amb la modificació núm. 5 del Pla especial de protecció del centre històric de Segorbe, en virtut del tràmit previst en l'art. 83.2.b de la Llei 16/2005, de 30 de desembre, urbanística valenciana (d'ara endavant LUV); articles 184 i següents del Decret 67/2006, de 19 de maig, del Consell, pel qual s'aprova el Reglament d'ordenació i gestió territorial i urbanística (d'ara endavant ROGTU), i els articles 34.2, 39 i 47.3 de la Llei 4/1998, d'11 de juny, de la Generalitat Valenciana, del patrimoni cultural valencià, modificada per la Llei 5/2007, de 9 de febrer de 2007 (d'ara endavant LPCV).   
L'informe va ser emés en sentit favorable.  
Fonaments de dret  
Primer. La tramitació del Pla especial ha sigut correcta, de conformitat amb el que estableix l'article 96 i concordants de la LUV i la documentació està completa, a l'efecte del compliment del que estableix l'article 76 i següents de la LUV i 177.1.c i 180 del ROGTU.  
Segon. El document de modificació núm. 5 del Pla especial de protecció del centre històric de Segorbe està redactat en compliment del que disposa el 183 del ROGTU i conté les determinacions de l'article 180 del ROGTU i la fitxa inclosa en el catàleg conté la documentació assenyalada en l'article 184 del ROGTU, i inclou les determinacions dels articles 187 al 189 del ROGTU.  
Tercer. El Pla especial de protecció i el catàleg de patrimoni del centre històric de Segorbe van ser aprovats per la Comissió Territorial d'Urbanisme de data 29 de gener de 1999 amb l'objecte de possibilitar l'establiment d'una normativa escrita i gràfica la finalitat de la qual és la de protegir i conservar els valors intrínsecs de l'àmbit delimitat pel centre històric de Segorbe, establir àrees d'intervenció i recuperar espais urbans de relació com també edificacions en abandó per a augmentar l'estàndard de dotacions i equipaments, respecte al proposat pel Pla general.   
Quart. El projecte de modificació núm. 5, ajustant-se a les determinacions del Pla especial de protecció del centre històric, incorpora o corregeix aspectes tendents a garantir una major protecció i respecte als valors fonamentals del centre històric de Segorbe, i aclareix d'altra banda aspectes imprecisos i no desitjats, la imprevisió dels quals es pretén esmenar. L'objectiu proposat pels canvis introduïts en la modificació, segons s'ha descrit en apartats anteriors, no redunda en cap dels supòsits especials que cal considerar en compliment del que assenyala l'article 94 de la LUV ja que no comporta increment d'aprofitament ni minoració de sòl dotacional públic que ja estiguera afecte a la seua destinació, sinó al contrari incrementa el sòl de destinació pública en tots els casos.  
Així, respecte als canvis introduïts, no fan més que proporcionar major respecte i adaptació als elements protegits, amb canvis que no incideixen en increments de l'edificabilitat, sinó al contrari proposant augment en els espais dotacionals públics.   
Cinqué. El projecte incorpora actuacions tendents a garantir una major protecció i respecte als valors fonamentals del centre històric de Segorbe, i conté l'informe favorable de l'organisme competent en matèria de patrimoni. Per tot això, es pot afirmar que aquesta modificació del Pla especial de protecció del conjunt històric de Segorbe compleix els objectius essencials exigibles per la LUV i la resta de normativa aplicable i, des de l'exercici autonòmic de les comeses enumerades en l'art. 85 de l'esmentada llei, no hi ha obstacle a l'aprovació definitiva d'aquest.  
Sisé. La Comissió Territorial d'Urbanisme, a proposta del director general d'Urbanisme, és l'òrgan competent per a resoldre l'aprovació definitiva del planejament urbanístic de municipis de menys de 50.000 habitants, de conformitat amb el que disposa el 10.a) del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre.  
En virtut de tot el que antecedeix, la Comissió Territorial d'Urbanisme de Castelló, acorda:  
Aprovar definitivament la modificació núm. 5 del Pla especial de protecció del centre històric de Segorbe, quedant, així mateix, incorporada en el catàleg de patrimoni la fitxa 16E relativa al retaule de la Mare de Déu de la Cova Santa.  
Contra l'instrument de planejament aprovat pot interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que es puga exercir qualsevol altre recurs o acció que considere oportú.  
Castelló de la Plana, 26 d'octubre de 2009.- El secretari de la Comissió Territorial d'Urbanisme: Fernando Renau Faubell.